ddrg/super_eurlex huggingface dataset:
KOMMISSIONENS FORORDNING (EF) Nr. 1103/95 af 16. maj 1995 om fjerde ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved akten vedrørende Østrigs, Finlands og Sveriges tiltrædelse og forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Tyskland blev der indført undtagelsesforanstaltninger til støtte for markedet for svinekød i denne medlemsstat ved Kommissionens forordning (EF) nr. 3146/94 (3), senest ændret ved forordning (EF) nr. 546/95 (4);

den støtte, der ydes ved levering af dyr, bør tilpasses den nuværende markedssituation under hensyntagen til faldet i markedspriserne; tilpasningen bør ske straks, for at det kan undgås, at de pågældende producenter opnår uberettigede økonomiske fordele;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I artikel 5 i forordning (EF) nr. 3146/94 foretages følgende ændringer:

1) I stk. 1 ændres beløbene »147 ECU« og »125 ECU« til henholdsvis »140 ECU« og »119 ECU«.

2) I stk. 3 ændres beløbene »54 ECU«, »46 ECU«, »43 ECU« og »37 ECU« til henholdsvis »50 ECU«, »43 ECU«, »40 ECU« og »34 ECU«.

3) I stk. 4 ændres beløbet »118 ECU« til »112 ECU«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 332 af 22. 12. 1994, s. 23.

(4) EFT nr. L 55 af 11. 3. 1995, s. 29.
KOMMISSIONENS FORORDNING (EF) Nr. 1085/95 af 15. maj 1995 om ændring af forordning (EF) nr. 3521/93 om undtagelse fra Rådets forordning (EØF) nr. 2067/92 om foranstaltningerne til forbrugsfremme og afsætning af kvalitetsoksekød, og om ophævelse af forordning (EF) nr. 3380/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2067/92 af 30. juni 1992 om foranstaltninger til forbrugsfremme og afsætning af kvalitetsoksekød (1), særlig artikel 4, og

ud fra følgende betragtninger:

Ved Kommissionens forordning (EØF) nr. 1318/93 (2), senest ændret ved forordning (EF) nr. 3380/93 (3), begrænsedes anvendelsesområdet for de ved forordning (EØF) nr. 2067/92 fastsatte forbrugsfremmende foranstaltninger til kun at omfatte kød af slagtekroppe i fedningsklasse 2 og 3; henset til vanskelighederne med at få forsyninger af kastrerede dyr af disse kvaliteter blev det ved Kommissionens forordning (EF) nr. 3521/93 (4) tilladt at undtage fra disse bestemmelser og således tillade for de programmer for forbrugsfremme, der blev godkendt i 1993, at der anvendes kød klassificeret i den fedningsklasse, der ligger umiddelbart herover;

eftersom vanskelighederne fortsat eksisterer, og der nødvendigvis må være en tilpasningsperiode for at imødegå disse, bør undtagelsen forlænges for de programmer for forbrugsfremme, som er eller vil blive besluttet for årene 1994-1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 3521/93 ændres »i 1993« til »for årene 1993-1997«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 57.

(2) EFT nr. L 132 af 29. 5. 1993, s. 83.

(3) EFT nr. L 303 af 10. 12. 1993, s. 15.

(4) EFT nr. L 320 af 22. 12. 1993, s. 19.
KOMMISSIONENS FORORDNING (EF) Nr. 1096/95 af 15. maj 1995 om fastlæggelse af, i hvilket omfang ansøgninger om forudfastsættelse af restitutioner for oksekød kan imødekommes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 424/95 (2),

under henvisning til Rådets forordning (EØF) nr. 885/68 af 28. juni 1968 om de almindelige regler for ydelse af eksportrestitutioner for oksekød og om kriterierne for fastsættelse af disse restitutionsbeløb (3), senest ændret ved forordning (EØF) nr. 427/77 (4), særlig artikel 5, stk. 4, første afsnit,

under henvisning til Kommissionens forordning (EØF) nr. 2377/80 af 4. september 1980 om særlige gennemførelsesbestemmelser for ordningen med import- og eksportlicenser for oksekød (5), senest ændret forordning (EF) nr. 1084/94 (6), særlig artikel 8a, stk. 2, og

ud fra følgende betragtninger:

Forordning (EØF) nr. 2377/80 omfatter foranstaltninger for at sikre overholdelsen af den kvantitative begrænsning af forudfastsættelsesattester, hvis gyldighedsperiode overskrider den 30. juni 1995, ifølge Kommissionens forordning (EF) nr. 974/95 (7);

omfanget af de ansøgninger om forudfastsættelse af restitutionen, der blev indgivet i perioden fra 9. til 11. maj 1995, er større end den afsætning, der normalt konstateres, og der bør derfor fastsættes en procentsats for, hvilke mængder der er ansøgt om i henhold til forordning (EF) nr. 974/95 der kan imødekommes -

UDSTEDT FØLGENDE FORORDNING:

Artikel 1

De ansøgninger om forudfastsættelse af restitutionen, der blev indgivet i henhold til artikel 1 i forordning (EF) nr. 974/95 i perioden fra 9. til 11. maj 1995, imødekommes med en koefficient på 76,84 % for oksekød.

Artikel 2

Denne forordning træder i kraft den 16. maj 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 45 af 1. 3. 1995, s. 2.

(3) EFT nr. L 156 af 4. 7. 1968, s. 2.

(4) EFT nr. L 61 af 5. 3. 1977, s. 16.

(5) EFT nr. L 241 af 13. 9. 1980, s. 5.

(6) EFT nr. L 120 af 11. 5. 1994, s. 30.

(7) EFT nr. L 97 af 29. 4. 1995, s. 66.
KOMMISSIONENS FORORDNING (EF) Nr. 1086/95 af 15. maj 1995 om fastsættelse for produktionsåret 1995/96 af minimumsimportpriserne for visse bær med oprindelse i Bulgarien, Polen, Rumænien, Slovakiet, Tjekkiet og Ungarn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1988/93 af 19. juli 1993 om ordningen med minimumsimportpriser for visse bær med oprindelse i Ungarn, Polen, Den Tjekkiske Republik, Den Slovakiske Republik, Rumænien og Bulgarien (1), særlig artikel 3, og

ud fra følgende betragtninger:

Kriterierne for fastsættelse af minimumsimportpriserne er fastsat i Kommissionens forordning (EØF) nr. 2140/93 af 28. juli 1993 om gennemførelsesbestemmelser for ordningen med minimumsimportpriser for visse bær med oprindelse i Ungarn, Polen, Tjekkiet, Slovakiet, Rumænien og Bulgarien og om fastsættelse af de minimumsimportpriser, der skal anvendes indtil den 30. april 1994 (2); minimumsimportpriserne for markedsåret 1995/96 bør fastsættes under anvendelse af disse kriterier;

Forvaltningskomitéen for Produkter Forarbejdet på Basis af Frugt og Grøntsager og Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

For produktionsåret 1995/96 er minimumsimportpriserne for produkterne i bilaget til forordning (EØF) nr. 1988/93 med oprindelse i Bulgarien, Polen, Rumænien, Slovakiet, Tjekkiet og Ungarn anført i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. maj 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 182 af 24. 7. 1993, s. 4.

(2) EFT nr. L 191 af 31. 7. 1993, s. 98.

BILAG

>TABELPOSITION>
KOMMISSIONENS FORORDNING (EF) Nr. 1075/95 af 12. maj 1995 om fastlæggelse af, i hvilket omfang ansøgninger om forudfastsættelse af restitutioner for æg og fjerkrækød kan imødekommes, og om suspension af forudfastsættelsen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 3652/81 af 18. december 1981 om særlige gennemførelsesbestemmelser for ordningen med forudfastsættelsesattester i forbindelse med restitutioner for fjerkrækød og æg (1), senest ændret ved forordning (EF) nr. 1030/95 (2), særlig artikel 4, og

ud fra følgende betragtninger:

Forordning (EØF) nr. 3652/81 omfatter foranstaltninger for at sikre overholdelsen af den kvantitative begrænsning af forudfastsættelsesattester, hvis gyldighedsperiode overskrider den 30. juni 1995, og som der er ansøgt om i henhold til Kommissionens forordning (EF) nr. 974/95 (3) om overgangsforanstaltninger ved iværksættelsen af Uruguay-rundens landbrugsaftale;

omfanget af de ansøgninger om forudfastsættelse af restitutionen, der blev indgivet den 8. og 9. maj 1995, er større end den afsætning, der normalt konstateres såvel for æg som for fjerkrækød, og det er derfor nødvendigt at fastsætte en procentsats for, hvilke mængder, der er ansøgt om i henhold til forordning (EF) nr. 974/95, der kan imødekommes;

ansøgninger om forudfastsættelse af restitutionen, der er indgivet i henhold til forordning (EF) nr. 974/95, bør derfor ikke antages fra den 15. til den 31. maj, og ansøgninger under behandling bør afvises -

UDSTEDT FØLGENDE FORORDNING:

Artikel 1

Med hensyn til ansøgninger om forudfastsættelse af restitutionen, der indgives i henhold til artikel 1 i forordning (EF) nr. 974/95 for æg og fjerkrækød,

1) Imødekommes de ansøgninger, der blev indgivet den 8. og 9. maj 1995, med en koefficient på 66,67 % for æg og på 53,45 % på fjerkrækød.

2) Afvises ansøgninger, der er til behandling, og hvor licenserne skulle have været udstedt fra den 17. maj 1995.

3) Suspenderes indgivelsen af ansøgninger fra den 15. til den 17. maj 1995.

Artikel 2

Denne forordning træder i kraft den 15. maj 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 364 af 19. 12. 1981, s. 19.

(2) EFT nr. L 103 af 6. 5. 1995, s. 36.

(3) EFT nr. L 97 af 29. 4. 1995, s. 66.
KOMMISSIONENS FORORDNING (EF) Nr. 1053/95 af 11. maj 1995 om ændring af forordning (EØF) nr. 1068/93 om fastsættelse og anvendelse af omregningskurserne i landbrugssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 6, stk. 2, og artikel 12, og

ud fra følgende betragtninger:

De udløsende begivenheder for landbrugsomregningskurserne, der bl.a. er omhandlet i artikel 9-12 i Kommissionens forordning (EØF) nr. 1068/93 (3), senest ændret ved forordning (EF) nr. 157/95 (4), kan være indtrådt inden 1995 for beløb, der skal omregnes til østrigske schilling, finske mark og svenske kroner; der blev ikke fastsat landbrugsomregningskurser for de pågældende valutaer inden den 1. januar 1995, da de pågældende medlemsstater først tiltrådte Den Europæiske Union på nævnte dato; det bør fastsættes, at i sådanne tilfælde anvendes den omregningskurs, der blev fastsat på den dato, der ligger nærmest datoen for den udløsende begivenhed;

det er nødvendigt at anføre, at bestemmelserne i nærværende forordning anvendes fra 1. januar 1995 i forbindelse med tiltrædelserne;

de i denne forordning fastsatte foranstaltninger er i overensstemmelse med udtalelse fra de pågældende forvaltningskomitéer -

UDSTEDT FØLGENDE FORORDNING:

Artikel 1

Som artikel 12a indsættes i forordning (EØF) nr. 1068/93:

»Artikel 12a

Indtræder den udløsende begivenheder for landbrugsomregningskursen inden en medlemsstats tiltrædelsesdato, er den landbrugsomregningskurs, der skal anvendes for den pågældende valuta, den kurs, der gælder på tiltrædelsesdatoen.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 387 af 31. 12. 1992, s. 1.

(2) EFT nr. L 22 af 31. 1. 1995, s. 1.

(3) EFT nr. L 108 af 1. 5. 1993, s. 106.

(4) EFT nr. L 24 af 1. 2. 1995, s. 1.
RÅDETS FORORDNING (EF, EURATOM, EKSF) Nr. 1197/95 af 22. maj 1995 om ændring af forordning (EKSF, EF, Euratom) nr. 3161/94 for så vidt angår de justeringskoefficienter, som finder anvendelse på Østrig, Finland og Sverige

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte i Fællesskaberne, fastsat ved forordning (EØF, Euratom, EKSF) nr. 259/68 (1), og senest ændret ved forordning (EKSF, EF, Euratom) nr. 3161/94 (2), særlig artikel 63, 64, 65, 65a og 82 og bilag XI i vedtægten samt artikel 20, stk. 1, og artikel 64 i ansættelsesvilkårene,

under henvisning til forslag fra Kommissionen, og

ud fra følgende betragtninger:

Som følge af de nye staters tiltrædelse pr. 1. januar 1995 skal der i overensstemmelse med bilag XI til vedtægten beregnes justeringskoefficienter for Østrig, Finland og Sverige, som finder anvendelse på vederlag og pensioner til tjenestemænd og øvrige ansatte ved De Europæiske Fællesskaber;

da forordning (EKSF, EF, Euratom) nr. 3161/94 blev vedtaget, var de endelige tal ikke til rådighed, og det besluttedes derfor foreløbig at sætte justeringskoefficienterne for disse tre lande til 100;

da Eurostat har afsluttet sin årsberetning for 1994 med de tilsvarende økonomiske pariteter for disse tre lande, bør forordning (EKSF, EF, Euratom) nr. 3161/94 ændres, for så vidt angår justeringskoefficienterne for Østrig, Finland og Sverige -

UDSTEDT FØLGENDE FORORDNING:

Artikel 1

Artikel 6 i forordning (EKSF, EF, Euratom) nr. 3161/94 ændres således:

a) i stk. 2 affattes tallene således:

»>TABELPOSITION>

«

b) i stk. 4, andet punktum, tilføjes følgende: »men dog ikke på de i disse artikler omhandlede personer, der har bopæl i Østrig, Finland og Sverige«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 1995.

På Rådets vegne

A. MADELIN

Formand

(1) EFT nr. L 56 af 4. 3. 1968, s. 1.

(2) EFT nr. L 335 af 23. 12. 1994, s. 1.
RÅDETS FORORDNING (EF) Nr. 1170/95 af 22. maj 1995 om ændring af forordning (EF) nr. 2819/94 om indførelse af en endelig antidumpingtold på importen af kaliumpermanganat med oprindelse i Den Kinesiske Folkerepublik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (1), særlig artikel 12, 14 og 15,

under henvisning til forslag fra Kommissionen forelagt efter konsultation i Det Rådgivende Udvalg, og

ud fra følgende betragtninger:

(1) Ved forordning (EF) nr. 1531/88 (2) indførte Rådet en endelig antidumpingtold på importen af kaliumpermanganat med oprindelse i Den Kinesiske Folkerepublik; tolden fastsattes til det højeste af følgende to beløb: forskellen mellem et beløb på 2,25 ECU og prisen pr. kg, netto, frit Fællesskabets grænse, ufortoldet, eller 20 % af denne pris pr. kg, netto, frit Fællesskabets grænse, ufortoldet.

(2) Efter en fornyet undersøgelse af foranstaltningerne udstedte Rådet forordning (EF) nr. 2819/94 (3) om indførelse af en endelig antidumpingtold på importen af kaliumpermanganat med oprindelse i Den Kinesiske Folkerepublik; tolden fastsattes til 1,26 ECU pr. kg; nævnte forordning trådte i kraft den 20. november 1994.

(3) I forordning (EF) nr. 2819/94 fastsættes det imidlertid ikke udtrykkeligt, at forordning (EØF) nr. 1531/88 ophæves eller ændres, og det bør derfor præciseres, at forordning (EØF) nr. 1531/88 er ophævet og afløst af forordning (EF) nr. 2819/94. Forordning (EF) nr. 2819/94 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

Artikel 1 i forordning (EF) nr. 2819/94 ændres således:

1) Følgende stykke indsættes:

»3. Forordning (EØF) nr. 1531/88 ophæves.«

2) Stk. 3 bliver til stk. 4.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 20. november 1994.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 1995.

På Rådets vegne

A. MADELIN

Formand

(1) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(2) EFT nr. L 138 af 3. 6. 1988, s. 1.

(3) EFT nr. L 298 af 19. 11. 1994, s. 32.
RÅDETS FORORDNING (EF) Nr. 1173/95 af 22. maj 1995 om sekstende ændring af forordning (EØF) nr. 3094/86 om fastlæggelse af tekniske foranstaltninger til bevarelse af fiskeressourcerne

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

I henhold til artikel 2 og 4 i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (3) påhviler det Rådet på baggrund af den foreliggende videnskabelige rådgivning at vedtage de bevarelsesforanstaltninger, der er nødvendige til sikring af en rationel og ansvarlig udnyttelse af de levende marine akvatiske ressourcer på et bæredygtigt grundlag; i dette øjemed kan Rådet fastsætte tekniske foranstaltninger for fiskeredskaber og deres anvendelsesmåde;

det er nødvendigt at fastlægge principper og retningslinjer for fastsættelse af disse tekniske foranstaltninger på fællesskabsniveau, således at de enkelte medlemsstater kan sikre forvaltningen af det fiskeri, der udøves i farvandene under deres højhedsområde eller jurisdiktion;

ved forordning (EØF) nr. 3094/86 (4) fastsættes de generelle tekniske regler for fangst og landing af de biologiske ressourcer i de farvande, der defineres i forordningen;

i henhold til artikel 9, stk. 3 og 4, i forordning (EØF) nr. 3094/86 må kun EF-bomtrawlere, der opfylder visse kriterier, optages på en liste, som giver dem tilladelse til at udøve fiskeri i beskyttelsesområdet for fladfisk;

et af kriterierne er begrænsningen med hensyn til maskineffekt, og det er derfor nødvendigt, for at få dette kriterium overholdt, at forbyde bomtrawlere, som efter optagelsen på nævnte liste øger den ifølge artikel 9, stk. 3 og 4, tilladte maskineffekt, at udøve fiskeriaktiviteter i det fiskeriområde, der er omhandlet i nævnte artikel;

følgelig bør forordning (EØF) nr. 3094/86 ændres -

UDSTEDT FØLGENDE FORORDNING:

Artikel 1

I artikel 9 i forordning (EØF) nr. 3094/86 indsættes som stk. 4a:

»4 a. Det er forbudt for fiskerfartøjer, som ikke opfylder de kriterier, hvorefter de kunne optages på listerne ifølge stk. 3 og 4, at udøve de fiskeriaktiviteter, der er anført i nævnte stykker.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 1995.

På Rådets vegne

A. MADELIN

Formand

(1) EFT nr. C 348 af 9. 12. 1994, s. 7.

(2) EFT nr. C 56 af 6. 3. 1995.

(3) EFT nr. L 389 af 31. 12. 1992, s. 1.

(4) EFt nr. L 288 af 11. 10. 1986, s. 1. Forordningen er senest ændret ved Rådets forordning (EF) nr. 1796/94 (EFT nr. L 187 af 22. 7. 1994, s. 1).
RÅDETS FORORDNING (EF) Nr. 1161/95 af 22. maj 1995 om ændring af antallet af yderligere referenceperioder i forbindelse med den agromonetære ordning

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), særlig artikel 9, og

ud fra følgende betragtninger:

I artikel 4, stk. 5, i forordning (EØF) nr. 3813/92 hedder det, at hvis en forudselig ændring i landbrugsomregningskursen ville medføre et mærkbart fald for en valuta, suspenderes ændringen for den pågældende valuta i en vis periode, hvor kursudviklingen skal vise sig at holde, for at ændringen kan foretages;

den nuværende kursudvikling har skabt en situation, hvor ovennævnte betingelser er opfyldt navnlig for den belgiske og den luxembourgske franc; et lignende problem vil kunne opstå i den nærmeste fremtid for andre fællesskabsvalutaer; denne udvikling er dog ikke sikker; i betragtning af den budgetmæssige virkning, der er tale om, forekommer det under disse omstændigheder nødvendigt undtagelsesvis at øge antallet af referenceperioder, der udgør interimsperioden, for de nævnte valutaer -

UDSTEDT FØLGENDE FORORDNING:

Artikel 1

Såfremt anvendelsen af artikel 4 i forordning (EØF) nr. 3813/92 medfører en nedsættelse af landbrugsomregningskursen for en valuta inden den 26. maj 1995, suspenderes ændringen af den pågældende landbrugsomregningskurs i den følgende referenceperiode.

Artikel 2

Forordningen træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 1995.

På Rådets vegne

A. MADELIN

Formand

(1) EFT nr. L 387 af 31. 12. 1992, s. 1. Forordningen er senest ændret ved forordning (EF) nr. 150/95 (EFT nr. L 22 af 31. 1. 1995, s. 1).